Peter Mullan

**Peter Mullan** (født 2. november 1959) er en skotsk skuespiller og regissør.

## Bakgrunn og oppvekst
Mullan er født i Peterhead, nordøst i Skottland som det femte barnet i en søskenflokk på åtte. Familien var katolske og flyttet tidlig til en forstad av Glasgow. Faren, en voldelig alkoholiker, arbeidet som lab-tekniker, mens moren arbeidet som sykepleier. Som ung var Mullan medlem av en gategjeng, senere jobbet han som utkaster ved en rekke lugubre puber. Hans far døde av lungekreft samme dag som Mullan startet på Glasgow University for å studere økonomisk historie og drama.

## Karriere
På universitetet begynte Mullan med skuespill og han fortsatte etter endt utdanning. Han hadde små roller i flere skotske filmer, deriblant *[[Shallow Grave]]*, *[[Trainspotting]]*, *[[Braveheart]]* og Ken Loach's *[[Riff-Raff (1991)|Riff-Raff]]*. Han begynte etterhvert å arbeid som manusforfatter og regissør, og laget kortfilmene *Close*, *Good Day for the Bad Guys* og *Fridge*. Hans første spillefilm *Orphans* vant en pris ved Filmfestivalen i Venezia.

Mullans internasjonale gjennomgbrudd kom i Ken Loach's 1998 film *[[My Name Is Joe]]* hvor Mullan spiller en tidligere alkoholiker som strever med å komme tilbake til hverdagen. Hans tolkning av Joe ga Mullan pris for beste mannlige skuespiller i Filmfestivalen i Cannes. Senere spilte Mullan i Brad Andersons psykologiske/overnaturlige thrilleren ''Session 9'' fra 2001. I 2002 skrev og regisserte Mullan den kontroversielle filmen *[[The Magdalene Sisters]]*, basert på livene til en rekke kvinner ved et irsk katolsk kloster. Kvinnene var plassert i klosteret for at de skulle bli befridd for sine synder, men metoden lignet mer på slaveri. De ble tvunget til hardt, ulønnet arbeid og var utsatt for både fysisk avstraffelser, fornedrelser go seksuelt misbruk. Filmen ble, naturlig nok, ikke spesielt godt mottatt av den katolske kirken. Den vant imidlertid en rekke priser, blant annet en Gulløve under Filmfestivalen i Venezia.

Som skuespiller har Mullan medvirket i blant annet filmene ''Frøken Julie'' (1991), som var basert på August Strindbergs skuespill med samme tittel og regissert av Mike Leigh; *[[On a Clear Day]]* (2004); *[[Children of Men]]* (2006) og ''Boy A'' (2007). Mullan hadde også en rolle i BBCs barneserie ''Shoebox Zoo'', som ble vist på NRK julen 2007.

## Filmografi

### Film
* 1990: *The Big Man* – rollen som Vince
* 1991: *Riff-Raff* – rollen som Jake; filmen ble tildelt European Film Award i kategorien Beste europeiske film
* 1992: *Sealladh* – rollen som Sim
* 1993: *Close* (kortfilm) – rollen som Vincent; også regissør og manusforfatter
* 1994: *Shallow Grave* (kortfilm) – rollen som Andy
* 1995: *Fridge* (kortfillm)  – regissør og manusforfatter
* 1995: *Good Day for the Bad Guys* (kortfilm) – rollen som John; også regissør og manusforfatter
* 1995: *Narance* – rollen som Uncle Josef
* 1995: *[[Braveheart]]* – rollen som veteran
* 1996: *[[Trainspotting]]* – rollen som Swanney "Mother Superior"
* 1997: *Poor Angels* (kortfilm) – rollen som Gordon
* 1997: *Fairy Tale: A True Story*– rollen som Sergeant Farmer
* 1998: *Duck* (kortfilm) – rollen som Mick
* 1998: *[[My Name Is Joe]]* – rollen som Joe Kavanagh – tildelt prisen for beste mannlige skuespiller på Cannesfestivalen
* 1998: *Orphans* – manusforfatter og regissør
* 1999: *Miss Julie* – rollen som Jean
* 1999: *[[The Escort]]* – rollen som Patricias ektemann
* 2000: *Ordinary Decent Criminal* – rollen som Stevie
* 2000: *The Claim* – rollen som Daniel Dillon
* 2001: *Session 9* – rollen som Gordon Fleming
* 2002: *The Magdalene Sisters* – rollen som Mr. O'Connor; også manusforfatter og regissør – tildelt en Gulløve på filmfestivalen i Venezia
* 2003: *Young Adam* – rollen som Les Gault
* 2003: *Kiss of Life* – rollen som John
* 2004: *Out of This World* – rollen som Jim			Original title: Kono yo no sotoe - Club Shinchugun Criminal	William Hannigan			 Blinded	Francis Black			 Waves	Him			Short film
* 2005: *On a Clear Day* – rollen som Frank Redmond
* 2006: *Cargo* – rollen som Brookes
* 2006: *[[Children of Men]]* – rollen som Syd
* 2006: *[[True North]]* – rollen som Riley
* 2007: *The Last Legion* – rollen som Odoacer
* 2007: *Dog Altogether* (kortfilm) – rollen som Joseph
* 2007: *[[Boy A]]* – rollen som Terry
* 2008: ''Stone of Destiny'' – rollen som Harris Hamilton, Ians far
* 2009: *King Bastard* (kortfilm) – rollen som bestefar
* 2009: *Connolly* – rollen som James Connolly
* 2010: *The Neighbours* (kortfilm) – rollen som Ernest
* 2010: *[[Harry Potter and the Deathly Hallows: Part 1|Harry Potter and the Deathly Hallows – Part 1]]* – rollen som dødseter Corban Yaxley
* 2010: *Neds* – rollen som Mr. McGill; også manusforfatter og regissør – vant prisen Det gyldne skjell
* 2011: *Tyrannosaur* – rollen som Joseph; vant World Cinema Special Jury Prize i kategorien beste mannlige manusforfatter
* 2011: *Long Distance Information* (kortfilm) – rollen som Jack
* War Horse – rollen som Ted Narracott
* 2012: *The Man Inside* – rollen som Gordon Sinclair
* 2013: *Sunshine on Leith* (musikalfilm) – rollen som Robert 'Rab' Henshaw
* 2013: *The Liability* – rollen som Peter
* 2013: *Welcome to the Punch* – rollen som Roy Edwards
* 2014: *[[Hercules (film fra 2014)|Hercules]]* – rollen som general Sitacles
* 2015: *Sunset Song* – rollen som John Guthrie
* 2015: *Hector* – rollen som Hector McAdam
* 2016: *Edith* (kortfilm) – rollen som Jake
* 2016: *Tommy's Honour* – rollen som Tom Morris som gammel
* 2017: *Hostiles* – rollen som Lt. Col. Ross McCowan
* 2018: *Pearl* – rollen som Al
* 2018: *The Vanishing* – rollen som Thomas
* 2018: ** (animasjonsfilm) – stemmerollen som Akela
* 2019: *[[Chips (film)|Chips]]* (kortfilm) – stemmerollen som Chips
* 2020: *Fatbaws* (kortfilm)  – (ukjent rolle)
* 2020: *Marionette* – rollen som dr. McVittie
* 2021: *Don vs Lightning* (kortfilm) – rollen som Don
* 2022: *The Hanging Sun* – rollen som pappa
* 2023: *Baghead* – rollen som Owen Lark
* 2024: *After the Party*  – rollen som Phil
## Privatliv
Mullan var tidligere samboer med menneskerettighetsforkjemperen Robina Qureshi. De har to barn sammen.

Mullan har tre barn fra et tidligere forhold. Per 2024 er han samboer med skuespilleren Robyn Malcolm; paret spilte også fraskilte ektefeller i filmen ''After the Party'' (2024), som Malcolm skrev manuset til sammen med Dianne Taylor.

Som marxist spilte Mullan en viktig rolle i de venstreorienterte teatergruppene som vokste fram i Skottland under Thatcher's styre. Han er i dag svært kritisk til den engelske regjering.

## Referanser


## Eksterne lenker
* 
* Biografi på The Guardian